વાસુદેવ મહેતાના દીકરા અને નિવૃત્ત ન્યાયમૂર્તિ (એજ્યુકેશન ટ્રિબ્યનલ) ધ્રુવમન મહેતાએ તેમના પિતાનાં રસપ્રદ સ્મરણો વાગોળીને વાસુદેવ મહેતાના વ્યક્તિત્વની બીજી બાજુ રજૂ કરી હતી. ગુજરાત દર્પણના સ્થાપક તંત્રી સુભાષ શાહે જણાવ્યું કે અમે આ વ્યાખ્યાનમાળા સાથે જોડાઈ શક્યા તેનો અમને આનંદ છે. પ્રફુલ્લ ભારતીયે જણાવ્યું કે વાસુદેવ મહેતાનું પ્રદાન લાંબો સમય યાદ રહેશે. તેમણે અમેરિકાસ્થિત સુભાષ શાહની સાહિત્યિક સેવાઓને બિરદાવી હતી. કાર્યક્રમનું સંચાલન જશુ કવિએ કર્યું હતું. કાર્યક્રમમાં ચંદ્રકાન્ત શેઠ, અરુણ શાહ, ભૂતપૂર્વ મંત્રી રોહિત પટેલ, સુભાષ શાહ (અમેરિકા) જયંતિ દવે, ભૂપત પારેખ, શૈલેષ પરીખ, હિંમત શાહ, મહેશ જોશી, ભિખેશ ભટ્ટ, રોહિત શાહ સહિત મોટી સંખ્યામાં સાહિત્યરસિકો ઉપસ્થિત રહ્યા હતા.